న్యూఢిల్లీ: దేశరాజధాని నడిబొడ్డున దారుణ సంఘటన చోటుచేసుకుంది. తాము కూర్చున్న దిశలో ఎయిర్ కూలర్ పెట్టనందుకు కొందరు దుండగులు హోటల్ యజమాని, అతని కుమారుడిని కాల్చి చంపేశారు. నజాఫ్ఘర్ ప్రాంతంలో శ్యామ్ (52) తన కుమారుడు మయాంక్ (23)తో కలిసి ఓ హోటల్ నిర్వహిస్తున్నారు. బుధవారం రాత్రి 9:30 సమయంలో నలుగురు వ్యక్తులు బైక్లపై అక్కడికి వచ్చారు. రోడ్డు వైపున్న ఓ టేబుల్ కూర్చుని భోజనం ఆర్డర్ చేశారు. అందులో ఓ వ్యక్తి ఎయిర్ కూలర్ తనవైపు తిప్పుకున్నాడు. అయితే లోపలున్నవారికి ఉక్కపోతగా ఉంటుందని మయాంక్ అభ్యంతరం చెప్పాడు. వారి టేబుల్నే కూలర్ వైపు తిప్పే ప్రయత్నం చేసినా దుండగులు నిరాకరించడంతో వాగ్వాదం జరిగింది. అయినా ఆ నలుగురూ తమవైపే కూలర్ తిప్పుకున్నారు. గొడవ ముదరడంతో తమ ధాబా నుంచి వెళ్లిపోవాల్సిందిగా మయాంక్ కోరాడు. దీంతో ఓ వ్యక్తి పిస్టల్ తీసుకుని మయాంక్ను కాల్చిచంపేశాడు. కాల్పుల శబ్దం విని బయటికి వచ్చిన అతడి తండ్రిపైనా దుండగులు కాల్పులు జరిపి పారిపోయారు. హోటల్ వద్ద ఉన్న కస్టమర్లు పోలీసులకు సమాచారం అందించడంతో హుటాహుటిన ఇద్దర్నీ ఆస్పత్రికి తరలించారు. చికిత్స పొందుతూ తండ్రి కుమారులిద్దరూ మృతి చెందినట్టు పోలీసులు వెల్లడించారు.
newdhilly: desarajadhani nadibodduna daaruna sanghatana chotuchesukundi. taamu kuurchunna disalo air koolar pettananduku kondaru dundagulu hotal yajamani, athani kumarudini kaalchi champesaru. najafghar praantamlo shyam (52) tana kumarudu mayank (23)thoo kalisi oo hotal nirvahistunnaaru. budhavaaram raatri 9:30 samayamlo naluguru vyaktulu baiklapai akkadiki vachaaru. roddu vaipunna oo table kuurchuni bhojanam arder chesaru. andulo oo vyakti air koolar tanavaipu tippukunnadu. ayithe lopalunnavaariki ukkapotagaa untundani mayank abhyantaram cheppaadu. vaari tebulne koolar vaipu tippe prayatnam chesina dundagulu niraakarinchadamtho vaagwaadam jarigindi. aina aa naluguru tamavaipe koolar tippukunnaru. godava mudaradamtho tama dhaba nunchi vellipovalsindigaa mayank koradu. deentho oo vyakti pistal teesukuni mayanknu kalchichampesadu. kaalpula sabdam vini bayatiki vachina atadi tandripainaa dundagulu kaalpulu jaripi paaripoyaaru. hotal vadda unna kastamarlu polisulaku samacharam andinchadamtho hutaahutina iddarnee aaspatriki taralinchaaru. chikitsa pondutuu tandri kumaaruliddaruu mruti chendinattu poliisulu velladinchaaru.